S´aprova el Pla d´Ordenació de Recursos Humans de l´Ajuntament
25 mayo 2019

## S´aprova el Pla d´Ordenació de Recursos Humans de l´Ajuntament25 mayo 2019Última actualización: 15 julio 2025

![](../gestion/img/CarolaWoodward_0004.JPG)  
  

El **co-portaveu del Govern i regidor de Personal, José Manuel Prieto**, juntament la **regidora de Polítiques Econòmiques, Alícia Izquierdo** i el **coordinador general d’Economia i Hisenda, Salvador Gregori**, han comparegut aquest matí en roda de premsa per informar dels principals assumptes tractats a la Junta de Govern Local, la darrera de la legislatura.

        Així, finalment, i després de 3 anys de treball, s’hi ha aprovat, _“més tard d’allò desitjable”,_ el Pla d’Ordenació dels Recursos Humans de l’Ajuntament de Gandia. Un document que ha comptat amb el vistiplau dels representants sindicals i la unanimitat a la mesa de negociació. “_Pretén, per part_ _de totes les parts que hi han intervingut, apostar, no només per la desprecarització, l’estabilització, la consolidació i la promoció de la carrera, sinó també per la innovació, la productivitat i la motivació del personal municipal en el present, mitjà i llarg termini”_, ha assegurat Prieto.

Conté 5 grans línies d’acció: Accions en matèria de planificació de recursos humans: _“Ordenar les necessitats de reposició d’efectius, de personal, presents i futures”_; Accions relacionades en l'estructuració de l'ocupació pública; Accions en matèria de la formació_: “Incidir i incentivar la formació del personal de la casa”_; Accions en el camp de la carrera i promoció professional i, finalment, altres accions estratègiques: _“Com ara, la possibilitat de regular el teletreball des del domicili, quan no es tarcte d’informació compromesa o siga necessària l’atenció pública a la ciutadania”_.   

**Compra pública de solars a Corea**

        D’altra banda, Gregori ha informat de la culminació de l’expedient per a iniciar el procés públic de compra-venda d’una parcela amb finalitat dotacional, principalment esportiva o d’aparcament públic, en una zona estratègica de Corea, un barri amb mancances de sòl dotacional. El pressupost màxim per a realitzar la compra és de 1’6 milions d’€ i els solars han de complir les següents condicions per a presentar-se al concurs:

  
\- Superfície mínima de 4.000 metres quadrats.  
\- Superfície màxima de 10.000 metres quadrats.  
\- Situada en el rectangle format per l'Av. Dels Esports, l'Av. del  
Grau, carrer Miramar i carrer Bellreguard de Gandia.

\-Qualificació urbanística: Deurà, com a mínim, tindre ús residencial,  
esportiu i d'aparcament públic.  
\- Accés a dues façanes: Com a mínim a l'Av. Dels Esports i a l'Av.  
del Grau.  
\- Haurà d'estar lliure de qualsevol ús o edificació.

**Ajudes a parceles forestals afectades per l’incendi**

Per la seua banda, Izquierdo ha informat que la Generalitat ha comunicat l’adjudicació d’ajudes per valor de 810.000 € destinades a paliar els efectes de l’incendi de l’agost passat a Marxuquera en 44 parceles forestals de propietat privada i sòl públic.

Finalment, la Sectreraria Autonòmica d’Ocupació ha informat que es tornen a atorgar a Gandia ajudes per valor d’1,2 milions d’€ per a l’execució d’una nova edició del programa AVALEM JOVES, en les seues dues categories: Joves menors de 30 anys, sense qualificació professional i joves menors de 30 anys amb qualificació professional. 

[Twittear](https://twitter.com/share)